ມອບເຄື່ອງຊ່ວຍເຫຼືອຜູ້ທຸກຍາກ ໃນຊົນນະບົດ ຫ່າງໄກສອກຫຼີກ ສປປ ລາວ

Donation to Help Poor People in Rural and Remote Area of Lao

**ໃນວັນທີ** 26 **ມັງກອນ 2021 ຄອບຄົວຈັນທະວີສຸກ, ຄອບຄົວຫຼວງຫຼາດ, ຄອບຄົວຈັນດາລາ ແລະ ຄອບຄົວຫຼວງສີວົງສາ ໄດ້ມອບເຄື່ອງນຸ່ງຫົ່ມ ແລະ ອຸປະກອນການຮຽນຈໍານວນໜຶ່ງໃຫ້ ທລຍ ເພື່ອສົ່ງຕໍ່ໄປຊ່ວຍເຫຼືອຜູ້ທຸກຍາກ ໃນເຂດຊົນນະບົດ ຈໍານວນ 8 ແກັດ ແລະ ປື້ມຂຽນ 100 ໜ້າຈໍານວນໜຶ່ງຫໍ່, ຊຶ່ງຄິດເປັນມູນຄ່າທັງໝົດ 4.000.000 ກີບ, ເພື່ອຊ່ວຍບັນເທົາທຸກໄພໝາວຂອງພໍ່ແມ່ປະຊາຊົນບັນດາເຜົ່າ ກໍຄືນ້ອງນັກຮຽນຢູ່ເຂດຊົນນະບົດຫ່າງໄກສອກຫຼີກ ໃນເຂດພາກ ເໜືອຂອງ ສປປ ລາວ ທີ່ກໍາລັງປະເຊີນໜ້າ ກັບອາກາດໜາວຢູ່ໃນປະຈຸບັນ, ໂດຍສະເພາະແມ່ນເຂດທຸກຍາກຫ່າງໄກສອກຫຼີກໃນພື້ນທີ່ເປົ້າໝາຍຂອງ ກອງທຶນຫຼຸດຜ່ອນຄວາມຍາກ (ທລຍ).**

ກອງທຶນຫຼຸດຜ່ອນຄວາມທຸກຍາກ ແລະ ປະຊາຊົນບັນດາເຜົ່າ ຜູ້ທຸກຍາກ ແລະ ດ້ອຍໂອກາດ ຂໍສະແດງຄວາມຮູ້ບຸນຄຸນ ແລະ ຂອບໃຈມາຍັງ**ຄອບຄົວດັ່ງກ່າວ**ທີ່ມີນໍ້າໃຈແບ່ງປັນ ແລະ ແບ່ງເບົາການແກ້ໄຂຄວາມທຸກຍາກຂອງພໍ່ແມ່ປະຊາຊົນຮ່ວມກັບ ທລຍ ດ້ວຍການອຸປະຖໍາເຄື່ອງດັ່ງກ່າວນີ້ໃຫ້ກັບພວກເຮົາ, ຂໍອວຍພອນໄຊໃຫ້ ຄອບຄົວ**ຂອງທ່ານ** ຈົ່ງມີແຕ່ຄວາມສຸກ ແລະ ຈະເລີນກ້າວໜ້າໃນທຸລະກິດການງານ. ຫວັງຢ່າງຍິ່ງວ່າຈະໄດ້ຮັບການອຸປະຖໍາຈາກທ່ານຕື່ມອີກໃນຄັ້ງຕໍ່ໄປ

ຖ້າບຸກຄົນໃດ ຫຼື ອົງການໃດມີຈຸດປະສົງຢາກອຸປະຖໍາຊ່ວຍເຫຼືອເຄື່ອງດັ່ງກ່າວສາມາດຕິດຕໍ່ພົວພັນ ຫ້ອງການ ທລຍ ສູນກາງໄດ້ຕາມເບີໂທຂອງພວກເຮົາໄດ້:

**ເບີໂທ ຫ້ອງການ:** 021-261479-80 ຫຼື

 **ເບີໂທ ແລະ ວອດແອບ:**

 ທ່ານ ແສງອາລຸນ ພິລາຈັນ: 020 55622205

ທ່ານ ດວງເພັດ ອິນທະວົງ: 020 2223 2409

ທ່ານ ໜູທອງ ສີຫານາມ: 020 5670 4441